CELEX: C2006/249/31
Language: et
Date: 2006-10-14 00:00:00
Title: Kohtuasi T-215/06: 8. augustil 2006 esitatud hagi — American Clothing Associates versus Siseturu Ühtlustamise Amet (kujutismärk — vahtraleht ja tähed RW)

14.10.2006   
            
            
               ET
            
            
               Euroopa Liidu Teataja
            
            
               C 249/12
            
         8. augustil 2006 esitatud hagi — American Clothing Associates versus Siseturu Ühtlustamise Amet (kujutismärk — vahtraleht ja tähed RW)
   (Kohtuasi T-215/06)
   (2006/C 249/31)
   Hagiavaldus esitati prantsuse keeles.
   Pooled
   
      Hageja: American Clothing Associates (Evergem, Belgia) (esindajad: advokaadid P. Maeyaert ja N. Clarembeaux)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Hageja nõuded
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) (edaspidi “ühtlustamisamet”) esimese apellatsioonikoja 4. mai 2006. aasta otsus (asi R 1463/2005-1);
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Asjaomane ühenduse kaubamärk: Kujutismärk, mis koosneb vahtralehe kujutisest ja tähtedest RW kaupadele ja teenustele klassides 18, 25 ja 40 (taotlus nr 2 785 368)
   
      Kontrollija otsus: Keelduda registreerimisest
   
      Apellatsioonikoja otsus: Jätta kaebus rahuldamata
   
      Õiguslikud alused: Hageja osundab esiteks nõukogu määruse nro40/94 artikli 7 lõike 1 punkti h ja Pariisi konventsiooni artikli 6b rikkumisele, kuna ühtlustamisameti apellatsioonikoda ei ole arvestanud taotletava kaubamärgist jäävat tervikmuljet ja on teinud kaalutlusvea hinnates seda, kas kaubamärki moodustav vahtraleht on heraldiline kujund. Hageja väidab samuti, et apellatsioonikoda eksis keeldudes arvestamast kaubamärgi mainet kohaldades määruse nro40/94 artikli 7 lõike 1 punktist h tulenevat absoluutset keeldumispõhjust.